**OBRAZLOŽENJE PRIJEDLOGA PRORAČUNA OPĆINE POSEDARJE**

**ZA 2020. GODINU (RADNI DIO)**

**1. OPĆENITO**

U skladu s odredbama Zakona o proračunu (N.N. 87/08, 136/12 i 15/15), Pravilnika o proračunskim klasifikacijama (N.N. 26/10 i 120/13), te Pravilnika o proračunskom računovodstvu i računskom planu (N.N. 124/14, 115/15 i 87/16) izrađen je prijedlog proračuna Općine posedarje za 2020. godinu, te projekcije za 2021. i 2022. godinu.

Prema proračunskom kalendaru proces izrade proračuna na državnoj i lokalnoj razini započinje donošenjem Smjernica ekonomske i fiskalne politike za trogodišnje razdoblje, koje Vlada donosi temeljem strateških planova, Nacionalnog programa reformi i Programa konvergencije te posebnih preporuka Vijeća Europske unije za Republiku Hrvatsku. Tako je početkom kolovoza ove godine Vlada Republike Hrvatske usvojila Smjernice ekonomske i fiskalne politike za razdoblje 2020.-2022. godine, dok je Ministarstvo financija krajem kolovoza dostavilo Upute za izradu proračuna jedinica lokalne i područne (regionalne) samouprave za razdoblje 2020.-2022. godine.

Proračun se sastoji od općeg i posebnog dijela te plana razvojnih programa. Posebni dio Proračuna sastoji se od rashoda i izdataka raspoređenih po programima (aktivnostima i projektima) unutar razdjela/glava definiranih u skladu s organizacijskom klasifikacijom Proračuna. U Proračun Općine Posedarje uključeni su i vlastiti i namjenski prihodi i primici proračunskog korisnika Dječji vrtić „Cvrčak“ koji se uplaćuju na njihove žiro račune, te rashodi i izdaci proračunskih korisnika koje financiraju iz tih prihoda. Općine.

**2. OPĆI DIO PRORAČUNA**

**2.1. PRIHODI I PRIMICI**

Ukupni prihodi i primici Proračuna za 2020. godinu planiraju se u iznosu od 26.970.800,00 kn, a u tome prihodi poslovanja iznose 22.143.200,00 kuna, prihodi od prodaje nefinancijske imovine iznose 4.350.000,00 kuna te prihodi proračunskog korisnika dječjeg vrtića Cvrčak Posedarje iznose 477.600,00 kuna.

Prilikom planiranja prihoda uzeta je u obzir realizacija istih u 2019. godini te procjena njihovog kretanja u narednom razdoblju uz uvažavanje gospodarskih i društvenih specifičnosti na lokalnoj razini, uzimajući u obzir i planirane izmjene zakonskih propisa. Iz prijedloga plana proračuna za 2020.g. vidljivo je znatno povećanje prihoda od pomoći iz državnog proračuna i pomoći od ostalih izvanproračunskih korisnika te prihodi od prodaje nefinancijske imovine. Objašnjenje navedenih prihoda slijedi u nastavku obrazloženja.

**Prihodi poslovanja**

Prihodi poslovanja planirani su u iznosu od 22.143.200,00 kuna. Prihodi od poreza planirani su u iznosu od 9.894.000,00 kn što je porast u odnosu na 2019.g. 2,30%.. Unutar grupe prihoda od poreza planirani su prihodi od poreza i prireza na dohodak 8.000.000,00 kuna, poreza na imovinu koji se odnose na porez na kuće za odmor i na promet nekretnina u iznosu od 1.814.000,00 kuna, te porezi na robu i usluge u okviru kojih su planirani porez na potrošnju u iznosu od 80.000,00 kuna.

Prihodi od pomoći iz inozemstva i od subjekata unutar općeg proračuna planirani su u iznosu od 8.560.000,00 kuna. Pomoći se sastoje od slijedećih pomoći:

400.000,00 kuna kapitalna pomoć iz državnog proračuna za sanaciju obalnog zida u Posedarju/Tunjarice

400.000,00 kuna kapitalna pomoć iz županijskog proračuna za sanaciju obalnog zida u Posedarju/Tunjarice

1.000.000,00 kuna kapitalna pomoć od Hrvatskih voda za sanaciju obalnog zida u Posedarju/Tunjarice

3.000.000,00 kuna kapitalna pomoć od Hrvatskih voda za izgradnju vodovoda Slivnica Gornja

3.750.000,00 kuna kapitalna pomoć od Hrvatskih cesta za nogostup Poseadrje/Jurjevac

10.000,00 kuna tekuća pomoć iz županijskog proračuna

Prihodi od imovine planirani su u iznosu od 424.200,00 kuna a odnosi se na prihode od financijske imovine u iznosu od 21.000,00 kn, prihodi od nefinancijske imovine u iznosu od 403.200,00 kuna. Prihod od financijske imovine čine kamate na depozite po viđenju te zatezne kamate.

Prihode od nefinancijske imovine u iznosu od 403.200,00 kuna čine naknade na koncesije u iznosu od 80.000,00 kuna, ostali prihodi od zakupa i iznajmljivanja imovine u iznosu od 80.000,00 kuna , prihodi od zakupa prostora za jednodnevnu prodaju u iznosu od 2.200,00 kuna te ostali prihodi od zakupa i iznajmljivanja imovine (naplata parkinga) u iznosu od 200.000,00 kuna.

Prihodi od upravnih i administrativnih pristojbi, pristojbi po posebnim propisima i naknada planirani su u iznosu od 3.115.000,00 kuna , te prihode čine prihodi od upravnih i administrativnih pristojbi u iznosu od 300.000,00 kuna, prihodi po posebnim propisima u iznosu od 415.000,00 kuna te prihodi od komunalnog doprinosa i komunalne naknade u iznosu od 2.400.000,00 kuna Prihod od prodaje proizvoda i robe te pruženih usluga iznose 120.000,00 kuna a odnose se na 10% iznosa koje nam uplate Hrvatske vode od naplaćene slivne vodne naknade koju Općina Posedarje po naplati uplati na račun Hrvatskih voda.

Kazne, upravne mjere i ostali prihodi planirani su u iznosu od 80.000,00 kuna.

**Prihodi od prodaje nefinancijske imovine**

Prihodi od prodaje nefinancijske imovine planirani su u iznosu od 4.350.000,00 kuna. Ti prihodi planirani su od prihoda od prodaje poljoprivrednog zemljišta čija obveza uplate proizlazi iz prijašnjih godina. Zbog neplaćanja iste obveze pokrenut je spor kod Općinskog suda u Zadru te rješavanje spora se očekuje u 2020.g. U 2020.g. planira se ostvarivanje prihoda od prodaje građevinskih parcela u predjelu Čelinka/Posedarje u iznosu od 2.300.000,00 kuna, prihodi od prodaje ostalih građevinskih objekata (stambene kuće u Gajinama/Posedarje) u iznosu od 250.000,00 kuna te prihodi od prodaje grobnica u iznosu od 1.000.000,00 kuna.

Prihodi proračunskog korisnika Dječjeg vrtića Cvrčak Posedarje iznose 477.600,00 kuna a sastoje se od 15.600,00 kuna pomoći od subjekata unutar općeg proračun te 462.000,00 kuna od prihoda po posebnim propisima

**2.2. RASHODI I IZDACI**

Ukupni rashodi i izdaci za 2020. godinu planiraju se u iznosu od 26.620.800,00 kuna a uključuju rashode poslovanja u visini od 10.725.800,00 kuna, rashode za nabavu nefinancijske imovine u visini od 15.829.000,00 kuna te izdatke za otplatu primljenog kredita /zajma u iznosu od 66.,000,00 kuna.

Prilikom planiranja rashoda uzeta je u obzir realizacija istih u 2019. godini i njihova procjena po osnovi tekućih i ugovorenih obveza u narednom razdoblju te predviđenih kapitalnih ulaganja. Kako je uvodno navedeno, u planiranim rashodima proračuna obuhvaćeni su i svi rashodi proračunskog korisnika. Rashodi i izdaci raspoređeni su po programima.

**Vlastiti izvori**

Zbog prenesenog manjka iz prethodnih godina pristupilo se sukcesivnom postupku pokrića manjka tako da je u 2020.g, planirano da će se pokriti 350.000,00 kuna prenesenog manjka iz prethodnih godina.

**3. POSEBNI DIO PRORAČUNA**

U Posebnom dijelu Proračuna planirani su rashodi i izdaci po programima i izvorima financiranja, a unutar istih po aktivnostima i projektima u okviru razdjela/glava definiranih u skladu s organizacijskom klasifikacijom Proračuna.

**Program1001** **Rad Općinskog vijeća** obuhvaća naknade za rad predstavničkog tijela u iznosu od 158.000,00 kuna, financiranje političkih stranaka u iznosu od 19.800,00 kuna, troškove organizacije proslave dana općine u iznosu od 39.500,00 kuna, troškove oko provedbe izbora za Vijeće mjesnih odbora u iznosu od 155.000,00 kuna.

**Program 1002** **Redovna djelatnost Jedinstvenog upravnog odjela** sastoji se od slijedećih aktivnosti i projekata koji obuhvaćaju rashode i to:

**Aktivnost A100201 Izvršna uprava i administracija** planirana u iznosu od 2.499.380,00 kuna te obuhvaća rashode za zaposlene, rashode za materijal i energiju, rashode za usluge, financijske rashode,naknade građanima i kućanstvima, ostale rashode.

**Aktivnost A100203 Tekuće pomoći udrugama iz Domovinskog rata** planirana je u iznosu od 6.000,00 kuna ostale tekuće donacije udrugama.

**Aktivnost A100208 Najam vozila** obuhvaća troškove operativnog leasinga za najam osobnog vozila u iznosu od 44.000,00 kuna.

**Aktivnost A100210 Financijski leasing** obuhvaća troškove financijskog leasinga za kupnju traktora s malčerom. Planirana otplata glavnice u 2020.godini iznosi 66.000,00 kuna dok kamate iznose 16.000,00 kuna.

**Kapitalni projekt K100204 Nabava opreme (računalna oprema i uredska oprema**) planirana nabava je u iznosu od 5.000,00 kuna.

**Program 1003 Organiziranje i provođenje zaštite i spašavanja** planiran je u iznosu od 238.000 kuna a obuhvaća slijedeće aktivnosti:

**Aktivnost A100301 Funkcioniranje DVD-a Posedarje** planirana je u iznosu od 233.000,00 kuna.

**Aktivnost A100302 Funkcioniranje Civilne zaštite** planirana u iznosu od 5.00,00 kuna.

**Program 1005 promicanje turizma** planiran je u iznosu od 388.200,00 kuna a obuhvaća troškove organizacije ljetnih događanja za vrijeme turističke sezone.

**Program 1006 zaštita okoliša** planiran je u iznosu od 388.100,00 kuna a obuhvaća aktivnosti:

**Aktivnost A100601** odvoz otpada i deratizaciju u iznosu od 313.100,00 kuna

**Aktivnost A100604** sanacija nelegalnih odlagališta otpada u iznosu od 75.000,00 kuna,

**Program 1007 održavanje komunalne infrastrukture** planiran je u iznosu od 1.821.000,00 kuna a obuhvaća slijedeće aktivnosti:

**Aktivnost A100701** održavanje javnih površina u iznosu od 165.000,00 kuna

**Aktivnost A100702** održavanje nerazvrstanih cesta (lokalnih putova) u iznosu od 400.000,00 kuna

**Aktivnost A100703** održavanje javne rasvjete u iznosu od 590.000,00 kuna

**Aktivnost A100704** opskrba mještana vodom s hidranata u iznosu od 360.000,00 kuna

**Aktivnost A100705** održavanje groblja u iznosu od 100.000,00 kuna

**Aktivnost A100706** održavanje plaća u iznosu od 206.000,00 kuna

**Program 1008 izgradnje komunalne infrastrukture** planiran je u iznosu od15.494.00,00 kuna.

Program obuhvaća slijedeće projekte:

**Kapitalni projekt K100802** izgradnja vodovoda u iznosu od 3.910.000 ,00 kuna. U 2020.g planira se ulaganje u gradnju vodovoda u Slivnici Gornjoj, izgradnja vodovodnih ogranaka u mjestima općine Posedarje,

**Kapitalni projekt K100803** Izgradnja kanalizacijskog sustava čija je izgradnja planirana u iznosu od 500.000,00 kuna a odnosi se izgradnju sabirne jame.

**Kapitalni projekt K100804** Izgradnja dječjih igrališta u iznosu od 80.000,00 kuna.

**Kapitalni projekt K100805** rekonstrukcija groblja planirana je u iznosu od 1.230.000,00 kuna a odnosi se na troškove gradnje grobnica u mjesnim grobljima u Posedarju i Vinjercu.

**Kapitalni projekt K100806** Izrada urbanističkih planova i projektne dokumentacije planirana je u iznosu od 1.859.000,00 kuna a odnosi se na slijedeće projekte:

-projekt vodovodnih ogranaka 240.000,00 kuna

-projekt uređenje luke u Posedarju 240.000,00 kuna

-projekt uređenje nogostupa u Grguricama 50.000,00 kuna

-projekt rekonstrukcije ceste Sveti Duh ulaz Podgradina 65.000,00 kuna

-projekt nogostupa Ždrilo 30.000,00 kuna

-projekt istočni vodovodni pravac 250.000,00 kuna

-projekt reciklažno dvorište 50.000,00 kuna

-projekt za komunalnu infrastrukturu Čelinka/Posedarje 500.000,00 kuna

-projekt rekonstrukcije ceste kružni tok/Podgradina 40.000,00

-projekt proširenje groblja 110.000,00 kuna

-projekt za aglomeraciju 36.000,00 kuna

-projekt za izgradnju postrojenja sortirnice otpada 108.000,00 kuna

-projekt izmjene i dopune prostornog plana 140.000,00 kuna

**Kapitalni projekt K100807** Izgradnja prometnica planiran je u iznosu od 4.950.000,00 kuna a odnosi se na obnovu cesta u Općini Posedarje te izgradnju nogostupa Posedarje/Jurjevac koji bi se financirao sredstvima pomoći od Hrvatskih cesta. U iznosu od 3.750.000,00 kuna.

**Kapitalni projekt K100811** Izgradnja autobusnih stajališta planirana je u iznosu od 70.000,00 kuna.

**Kapitalni projekt K100813** Uređenje glavnog parka u Posedarju planiran je u iznosu od 245.000,00 kuna a odnosi se na hortikulture radove u iznosu od 75.000,00 kuna i troškove obnove spomenika u iznosu od 170.000,00 kuna.

**Kapitalni projekt K100815** Izgradnja vanjske rasvjete planiran je u iznosu od 300.000,00 kuna.

Kapitalni projekt K100816 Sanacija potpornog zida u Posedarju/Tunjarice planiran je u iznosu od 2.050.000,00 kuna. Sredstva su osigurana kroz pomoći iz županijskog proračuna u iznosu od 400.000,00 kuna, 400.000,00 kuna iz državnog proračuna, 1.000.000,00 od Hrvatskih voda te 250.000,00 kuna Općina Posedarje bi osigurala iz svog vlastitog proračuna.

**Kapitalni projekt K100817** sanacija oborinskih voda planiran je u iznosu od 300.000,00 kuna a odnosi se na sanaciju oborinskih voda u Sportskoj ulici (kod vrtića), ulici Bruna Bušića, ulici Senjskih uskoka, ulici Masleničke bojne.

**Program 1009 Promicanje kulture** planiran je u iznosu od 166.000,00 kuna a obuhvaća aktivnosti:

**Aktivnost A100901** kulturne manifestacije planirana u iznosu od 86.000,00 kuna.

**Aktivnost A100903** religija planirana u iznosu od 80.000,00 kuna.

**Program 1010 razvoj sporta i rekreacije** planirano je u iznosu od 915.000,00 kuna a obuhvaća aktivnost i projekt i to:

**Aktivnost A101001** Financiranje sportskih udruga planirano je u iznosu od 515.000,00 kuna.

**Kapitalni projekt K101002** Izgradnja sportskih objekata planiran je u iznosu od 400.000,00 kuna a odnosi se na troškove oko izgradnje pomoćnog igrališta u Posedarju i troškovi obnove glavnog igrališta u Posedarju u iznosu od 50.000,00 kuna.

**Program 1011 Javne potrebe u školstvu** planirano je u iznosu od 456.650,00 kuna a obuhvaća aktivnosti:

**Aktivnost A101101** Osnovno,srednjoškolsko i visoko obrazovanje u iznosu od 456.650,00 kuna a obuhvaća troškove kapitalnih pomoći proračunskim korisnicima drugih proračuna u iznosu od 25.000,00 kuna, ostale naknade iz proračuna u naravi (sufinanciranje kupnje knjiga) u iznosu od 130.000,00 kuna, ostale naknade iz proračuna u naravi (likovne kutije u iznosu od 42.000,00 kuna.

Srednjoškolsko obrazovanje obuhvaća troškove sufinanciranje prijevoza srednjoškolaca u Zadar u iznosu od 75.000,00 kuna a visoka naobrazba obuhvaća stipendiranje studenata u iznosu od 184.650,00 kuna.

**Program 1012** općinski program socijalne skrbi planiran je u iznosu od 249.670,00 kuna a obuhvaća aktivnost:

**Aktivnost A101201** Naknade građanima i kućanstvima u iznosu od 249.670,00 kuna a obuhvaća tekuće pomoći proračunskim korisnicima drugih proračuna (sufinanciranje boravka djece u Latici i sufinanciranje boravka učenice u đačkom domu u Zadru) u iznosu od 42.670,00 kuna,porodiljne naknade i oprema za novorođenčad u iznosu od 100.000,00 kuna sufinanciranje cijene prijevoza djece u vrtić Latica te jedne invalidne osobe na liječenje u iznosu od 40.000,00 kuna, ostale naknade iz proračuna u naravi u iznosu od 6.000,00 kuna, tekuće donacije građanima i kućanstvima u iznosu od 50.000,00 kuna te ostale tekuće donacije (Crveni križ i Udruga Slijepih) u iznosu od 11.000,00 kuna.

Proračunski korisnik 47070 Dječji vrtić Cvrčak Posedarje planiran je u iznosu od 1.827.600,00 kuna.

Obuhvaća aktivnost:

**A101102 Financiranje dječjeg vrtića Cvrčak Posedarje** u iznosu od 1.350.000,00 kuna što Općina Posedarje financira iz svog proračuna a odnosi se na bruto plaće i naknade za prijevoz s posla na posao djelatnika vrtiča.

Aktivnost A101103 Financiranje dječjeg vrtića Cvrčak posedarje van riznice u iznosu od 477.600,00 kuna obuhvaća troškove vrtića koje vrtić financira iz svog proračuna.

**Program 1015 Djelatnost vlastitog komunalnog** **pogona** planiran je u iznosu od 1.327.900,00 .

Obuhvaća aktivnost i projekt i to:

**Aktivnost A101501** redovita djelatnost vlastitog komunalnog pogona u iznosu od 1.177.900,00 kuna a obuhvaća rashode za zaposlene, materijalne rashode.

**Kapitalni projekt K101501** Opremanje vlastitog komunalnog pogona odnosi se na kupnju opreme za vlastiti komunalni pogon.